श्री श्री रविशंकर की संस्था केंद्र के साथ मिल युवाओं का करेगी कौशल विकास
पटना|केंद्र सरकारकी महत्वाकांक्षी योजना कौशल विकास से श्री श्री रविशंकर भी जुड़ गए हैं। इसके लिए कौशल विकास विभाग और आर्ट ऑफ लिविंग के शिक्षा विंग विद्या मंदिर ट्रस्ट के बीच समझौता हुआ। समझौता में तय हुआ कि केंद्रीय कौशल विकास विभाग तथा विद्या मंदिर ट्रस्ट, प्रशिक्षकों का मानक विकसित करने में एक-दूसरे की मदद करेंगे। युवाओं के व्यावसायिक प्रशिक्षण के लिए कार्यक्रम/योजनाएं बनाने के साथ प्रशिक्षण देने वाले उम्मीदवारों का चयन भी करेंगे।
मौके पर मौजूद केंद्रीय कौशल विकास एवं उद्यमशीलता मंत्री राजीव प्रताप रूडी ने बेरोजगारी का दोष पहले की सरकारों के सिर मढ़ा। कहा-शिक्षा के नाम पर तो ढेर सारे पैसे खर्च हुए लेकिन शिक्षित युवाओं का कौशल विकास होने से बेरोजगारी बढ़ी। अब ऐसा नहीं होगा। श्री श्री रविशंकर ने कौशल विकास कार्यक्रम की खासी तारीफ की। बोले-यह काम दशकों पहले शुरू होना चाहिए था। अभी की सरकार में शामिल लोग पूर्ववर्ती सरकारों की अपेक्षा ज्यादा दूरदर्शी और देशभक्त हैं। समझौता पत्र पर राष्ट्रीय कौशल विकास निगम के प्रबंध निदेशक मनीष कुमार और आर्ट ऑफ लिविंग के ट्रस्टी सह संरक्षक विक्रम ने दस्तखत किए।
समझौते के मौके पर श्री श्री रविशंकर केंद्रीय मंत्री राजीव प्रताप रूडी।
hin_Deva hin_Deva hin_Deva hin_Deva